Hittil skal det være registrert minst 24 pilstorker i Europa, den eldste i 1555, den hittil nyeste så seint som i 2002. Zoologiprofessor Ragnar K. Kinzelbach har omtalt 24 av dem i sin bok fra 2005. De pilene som kunne identifiseres kom fra Kongo, Somaliland, Tanzania, Øst-Afrika og Sudan. Det var også et tilfelle der en stork fra den vestre migrasjonsruten kom tilbake til Europa med en pil stammet fra øst i Afrika. Dette tydet på at storkene av og til kunne krysse mellom rutene i Afrika. Dette er senere bekreftet ved telemetri.